**INVITAŢIE**

Consecventă efortului său continuu de stimulare în rândul tinerilor a interesului pentru cercetarea ştiinţifică, precum şi demersurilor întreprinse pe linia promovării şi creşterii vizibilităţii, în consonanţă cu tradiţia altor instituţii de învăţământ superior, Facultatea de Ştiinţe Socio-Umane din cadrul Universităţii „Lucian Blaga” din Sibiu organizează **Conferinţa ştiinţifică studenţească naţională,** cu tema *Noi provocări în Ştiinţele socio-umane la începutul mileniului III, ediția a III-a (online)* care se va desfăşura în data de 5 iunie 2020. Date fiind condițiile vremurilor pe care le trăim, ediția a III-a a conferinței se va desfășura online, pe o platformă care va fi anunțată ulterior înscrierii participanților.

 Evenimentul se adresează studenţilor, masteranzilor și doctoranzilor din domeniile Ştiinţe Sociale şi Politice (Relaţii internaţionale, Ştiinţe politice, Studii de Securitate, Jurnalism, Relaţii publice, Sociologie, Resurse Umane, Asistenţă Socială şi Psihologie) şi Umaniste (Istorie). Această manifestare ştiinţifică vizează realizarea unui schimb util de idei şi transfer de cunoaştere prin promovarea rezultatelor activităţilor de cercetare în care studenţii au fost angrenaţi, în speranţa stimulării, astfel, a iniţiativei acestora spre cercetarea ştiinţifică de nivel academic.

Formularele de înscriere şi un rezumat al comunicării sunt aşteptate până în **data de 27 mai 2020,** la adresa de mail daniela.stanciu@ulbsibiu.ro.

Vă rugăm să diseminaţi această invitaţie către studenţii Dvs.

Cu deosebită stimă,

**DECAN,**

**Prof. univ. dr. Daniel MARA**